Met 'n Afrikabeker kan die Bokke dalk weer wen | Netwerk24
Met 'n Afrikabeker kan die Bokke dalk weer wen
Deur Hennie Van Deventer, Melkbosstrand 11 September 2018 00:00
Hier is my voorstel hoe om die Springbokke weer internasionaal aan die wenkant te kry: Saru­ neem die voortou om 'n Afrikabeker in rugby te skep, à la die sokker-ene waarom Bafana-Bafana nie altyd met onderskeiding nie meeding. Ons noem dit die Ubuntubeker.
Ons speel dan teen Zimbabwe, Namibië, Botswana, Kenia, dalk Swaziland, en enkele ander. Lesotho kan ook oorweeg word. Sy span kan versterk word deur leenspelers uit die sg. Verowerde Gebied. Ons maak ons leë sta­dions weer stadigaan vol deur busvragte ondersteuners van hul spanne uit buurstate te bring. Gratis T-hemde word aan elke toeskouer uitgedeel. Die Kwota-stelsel word laat vaar. Wit spelers kry hul eie alternatiewe geleenthede. Afrikaspanne kan bv. litte losmaak teen spanne van die "white tribe of Africa", soos die Bokke destyds in Nieu-Seeland teen Maorispanne gespeel het. Die wenners drink agterna sorghumbier uit die Ubuntubeker. Alle sorg(h)e van die oomblik is op 'n einde . . . QED.